Ionien — Didyma [Ad: Ländereien der Laodike zw. Zeleia u. Priapos] — 254/253 v.Chr. — Didyma II 492
Region: Asia Minor — Mysia

[------------------------ στη]λη[- αντιγραφον του] [προσταγματος του γραφε]ντος υφ αυτο[υ] [----------------------] τοις δε αλλοις [ [----------------- θειν]αι τας στηλας εντ [------------ κ]αι επακολουθησας τη παρα το[υ βασιλεω]ς επιστοληι απεγδοσιν ποιησαι και συντα[ξον] [αν]αγραψαι την τε πρασιν και τον περιορισμον εις [στ]ηλας λιθινας δυο και τουτων θειναι τημ μεν μ[ιαν] εν εφεσωι εν τωι ιερωι της αρτεμιδος τη[ν] δε ετερ[αν] εν διδυμοις εν τωι ιερωι του απολλωνος το δε ανα[λω]μα το εσομενον εις ταυτα δουναι εκ του βασιλικο[υ] ινα δε στηλωθηι την ταχιστην επιμελες σοι γεν[ε]σθω και ως αν συντελεσθηι γραψον και ημιν επεστα[λ]καμεν δε και τιμοξενωι τωι βυβλιοφυλακι καταχω[ρι]σαι την ωνην και τον περιορισμον εις τας βασιλικας γραφας τας εν σαρδεσιν καθαπερ ο βασιλευς γεγραφεν. δαισιου βασιλευς αντιοχος μητροφανει χαιρειν πεπ[ρα]καμεν λαοδικηι παννου κωμην και την βαριν και την προσο[υ]σαν χωραν τηι κωμηι ορος τηι τε ζελειτιδι χωραι και τηι κυζικ[ην]ηι και τηι οδωι τηι αρχαιαι η ημ μεν επανω παννου κωμης συνηροτριατα[ι δε υπο τ]ων γεωργουντων πλησιον ενεκεν του αποτεμεσθαι το χωριον τημ μεν παν[νου κωμην υπ]αρχουσαν συμβαινει υστερον γεγενησθαι και ει τινες εις την χω[ρα]ν ταυτην εμ[πι]πτουσιν τοποι και τους υπαρχοντας αυτο[θι λ]αου[ς πα]νοικιους συν τοις υπαρχουσιν πασιν και συν ταις του [ε]νατου και πεντηκοστου ετους προσοδοις αρ[γυ]ριου ταλαντων τριακοντα ομοιως δε και ει τινες ε[κ] της κωμης ταυτης οντες λαοι μετεληλυθασιν εις αλλους τοπους εφ ωι ουθεν αποτελει εις το βασιλικον και κυρια ε[σ]ται προσφερομενη προς πολιν ην αν βουληται κατα ταυτα δ[ε] και οι παρ αυτης πριαμενοι η λαβοντες αυτοι τε εξουσιν κυριως και προς πολιν προσοισονται ην αν βουλω[ν]ται εαμπερ μη λαοδικη τυγχανει προτερον προσενηνεγμενη προς πολιν ουτω δε κεκτησονται ου αν η χωρα ηι προσωρισμενη υπο λαοδικης την δε τιμην συντεταχαμεν ανενεγκειν εις το κατα στρατειαν γαζοφυλακ[ι]ον εν τρισιν αναφοραις ποιουμενους τημ μεν μιαν εν τωι αυδναιωι μηνι τωι εν τωι εξηκοστωι ετει την δε ετεραν ε[ν] τωι ξανδικωι την δε τριτην εν τηι εχομενηι τριμηνωι συνταξον παραδειξαι αρριδαιωι τωι οικονομουντι τα λαοδικης την τε κωμην και την βαριν και την προσουσαν χωραν και τους λαους πανοικιους συν τοις υπαρχουσιν αυτοις πασιν και την ωνην αναγραψαι εις τας βασιλικας γραφας τας εν σαρδεσιν και εις στηλας λιθινας πεντε τουτων τημ μεν μιαν θειναι εν ιλιωι εν τωι ιερωι της αθηνας την δε ετεραν εν τωι ιερωι τωι εν σαμοθρακηι την δε ετεραν εν εφεσωι εν τωι ιερωι της αρτεμιδος την δε τεταρτην εν διδυμοις εν τωι ιερωι του απολλωνος την δε πεμπτην εν σαρδεσιν εν τωι ιερωι της αρτεμιδος ευθεως δε και περιορισαι και στηλωσαι την χωραν και [προσαναγραψ]αι τον περιορισμον εις τας στηλας τα[ς] [----------------------]μενια διου ετο[υς] [--------------------------------] παννο[υ κωμη] [και η βαρις και η χωρα και οι υπαρχοντε]ς λα[οι παρεδειχθη] δε αρριδαιωι τωι οικονομουντι τα λαοδικης [υπ]ο [κ]ρατους του υπαρχου η τε κωμη και η βαρις και η προσουσ[α χωρα] κατα το παρα νικομαχου του οικονομου προσταγμα [ωι] [υ]πεγεγραπτο και το παρα μητροφανους και το παρα του β[ασι]λεως γραφεν προς αυτον καθ α εδει περιορισθηναι απο [μ]εν ηλιου ανατολων απο της ζελειτιδος χωρας της μεν [π]ρος την κυζικηνην οδος βασιλικη η αρχαια η αγουσα επ[ι] παννου κωμης επανω της κωμης και της βαρεως η συ[νδ]ειχθεισα υπο τε μενεκρατου βακχιου πυθοκωμιτου [κ]αι δαου αζαρετου και μηδειου μητροδωρου παννοκωμ[ι]των καταρηρομενη δε υπο των γειτνιωντων τωι τοπωι απο δε ταυτης παρα τον του διος βωμον τον οντα επανω της βαρεως και ως ο ταφος εν δεξιαι της οδου απο δε του [τ]αφου αυτη η οδος η βασιλικη η αγουσα δια της ευπαν[ν]ησης εως ποταμου του αισηπου εστηλωθη δε και [η χω]ρα κατα τα ορια τα παραδειχθεντα.